钦定古今图书集成/明伦汇编/宫闱典/第010卷 > 《太皇太后阁端午帖子》前人
## 钦定古今图书集成/明伦汇编/宫闱典/第010卷 > 《太皇太后阁端午帖子》前人

渐台通翠浪，暑殿转清风。帘卷东朝散，金乌未遽中。
日永蚕收簇，风高麦上场。朝来藉田令，菰黍献时芳。
无羽诸羌伏，销兵万汇苏。只应黄纸诰，便是赤灵符。
令节陈诗岁岁新，从官何以寿吾君。愿储医国三年
艾，不作《沉湘》九辨文。

忠臣谅节今千岁，孝女孤风满四方。不复巫阳占郢
梦，空馀伸御扣《河章》。

“长养恩深动植均，只忧贪吏尚残民。”《外庭已拜》《羹赐》，应助吾君去不仁。